lv tr lv en lv en en es fr lv lv nl lv lv lv lv lv nl lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv lv sv lv et nl lv fi fr lv fi nl lv fi nl lv lv lv en lv lv it lv ro lv en lv
Brīvdabas koncerti un drive-in kino Mārupē - Aula.lv pasākumu biļetes
GRUPAS GAPOLJĒRI KONCERTS UN FILMAS "CĪSIŅSUNS" (WIENER DOG) SEASNSS
FILMAS GARUMS: 1h 28 min
Filma angļu valodā ar titriem latviešu un krievu valodā
Četri stāsti, četri saimnieki, viens suns. Kāda takšu šķirnes kucīte ceļo no saimnieka pie saimnieka, skatītājiem atklājot to nervozās, neparastās, bet tik ļoti krāšņās un melni smieklīgās dzīves un neglābjami mainot tās pavisam.
Klusais ārprāts jeb lustīga eksistenciāla postaža visiem melno komēdiju cienītājiem. "Laimes" (1998) un "Palindromu" (2004) autors, režisors Tods Solondzs atgriežas ar četriem stāstiem, kurus vieno cilvēcība, absurds, Amerika, ironija, neveiklība, mīla, nāve un... takšu šķirnas kucīte. "Daba par viņiem negādā. Mēs esam suņa vienīgie draugi." - kaut suns te kalpo tikai kā filtrs, caur kuru pētīt mirstīgumu un visa veida nožēlojamības banalitāti.
Filma saņēmusi galveno balvu un žūrijas balvu Deauville Film Festival.
Gapoljeri ir muzikāli noskaņoti teatrāļi, kuru sastāvu veido jaunie aktieri un dažādu Latvijas teātru darbinieki- Kristians Kareļins (vokāls), Artis Drozdovs (basģitāra), Normans Bārbals (bungas), Māris Kurtiņš (ģitāra) un Normunds Zālamans (ģitāra).
Galaproduktu varētu raksturot kā pozitīvu lādiņu, ietērptu kvalitatīvā muzikālā pavadījumā. Gapoljeri katrreiz iepriecina skatītājus ar īpašu šova programmu, skatuves tērpiem, neizsīkstošiem pārsteigumiem un oriģināldziesmām par aktuālām sadzīves tēmām, kuru pavadījumā ikviens var ļauties nevaldāmām dejām un dziedāt skaļi līdzi.
Saulrieta koncerti un drive-in kino notiek katru trešdienu un piektdienu visas vasaras  garumā! Tas nav tikai kino - tā ir aizbēgšana no satiksmes un trokšņiem, iespēja baudīt lielisku atmosfēru, krāšņu saulrietu, dzīvo mūziku un īpaši izvēlētu filmu. Saulrieta koncerti un drive-in kino ir kā viena vakara mini-festivāls ar īpašu atmosfēru.
Saglabājot īsta brīvdabas kino trādīcijas, kas aizgūtas Atlantijas okeāna viņā pusē, apmeklētājiem uz savas ādas sniegta iespēja izdzīvot brīvdabas kino burvību tā visspēcīgākajā esence - pārdomāta filmu izvēle, saglabāts projekciju princips, skaņas apraide FM diapozonā, vakara konferencjē un daudzi citi pārsteigumi.
KAS JĀIEVĒRO, APMEKLĒJOT PASĀKUMU:
Pircējs, iegādājoties biļeti, apliecina, ka ir iepazinies un piekrīt Pasākuma iekšējās kārtības noteikumiem.
Līdz ar pasākuma biļešu iegādi apmeklētājs piekrīt, ka Saulrieta koncertu un Drive-in kino Mārupē laikā viņš var tikt fotografēts un filmēts un viņa attēls var tikt izmantots komerciālos un reklāmas nolūkos bez atlīdzības izmaksas.
Pasākuma teritorijā ir tiesības atrasties tikai personām, kurām ir derīgā pasākuma apmeklējuma biļete. Derīgu biļešu īpašniekiem ir tiesības atrasties pasākuma teritorijā tā darbības laikā tad, ja tiek ievēroti pasākuma noteikumi.
Saulrieta koncerti un Drive-in kino seansi notiek divreiz nedēļā laika posmā no plkst. 20.00 līdz 24.00, pasākuma norises vieta: „Ežiņi,” Mārupes novads, Mārupe, LV-2167.
Vienas pamata biļetes cena ir 10 EUR, papildu biļete vienai personai vecumā no 12 gadiem 9 EUR, bērnu biļete vienai personai vecuma posmā no 7 līdz 12 g. vecumam 6 EUR.
Koncertu un kino seansu atļauts skatīties, atrodoties vieglajā transportlīdzeklī, ar kuru apmeklētājs ieradies. Transportlīdzeklī drīkst atrasties ne vairāk kā divi skatītāji, izņemot personas, kas dzīvo vienā mājsaimniecībā vai vecāks un viņa nepilngadīgie bērni, ja viņi nedzīvo vienā mājsaimniecībā. Pasākuma laikā logu drīkst atvērt tikai vēdināšanas režīmā. Atvērtā tipa virsbūves vieglajiem transportlīdzekļiem pasākuma teritorijā jumtam jābūt ar nolaistu jumtu.
Lai ievērotu savstarpējās distancēšanās noteikumus Ārkārtējās situācijas laikā, pasākuma apmeklētājiem, kas ierodas pasākuma teritorijā, ir stingri aizliegts izkāpt no transportlīdzekļa.
Izkāpt no transportlīdzekļa būs iespējams veselības problēmu gadījumā. Šajā gadījumā apmeklētājam ir jāievēro Ministru kabineta noteiktie sociālās (fiziskās) distancēšanās un epidemioloģiskās drošības pasākumi.
Pasākuma laikā tā teritorijā apmeklētājiem nebūs pieejama publiskā tualete. Lūdzam apmeklētājus par to padomāt pirms ierašanās pasākumā.
Pasākuma norises vietā būs aizliegta pārtikas un dzērienu tirdzniecība un nebūs pieejami ārējie pārtikas piegādātāji.
Neparedzētu apstākļu dēļ Organizators var lūgt pasākuma apmeklētājus pamest pasākuma teritoriju.
Elektroniskās biļetes koncerta un seansa apmeklējumiem iespējams iegādāties vietnēs www.saulrietakoncerti.lv un www.aula.lv, norises vietā biļetes nepārdod.
Elektroniskās biļetes jāiegādājas iepriekš. Ierodoties pasākuma teritorijā, tās jāuzrāda elektroniski vai drukātā formā. Biļešu tirdzniecība tiek pārtraukta pusstundu pirms pasākuma sākuma.
Pasākumā demonstrētās filmas tiks atskaņotas oriģinālvalodā ar subtitriem latviešu valodā. Filmas skaņa tiks translēta FM radio diapazonā 87,6 megahercu frekvencē. Pirms ierašanās pasākumā, apmeklētājs apliecina, ka ir iepazinies ar šo informāciju un transportlīdzeklis, ar kuru tiek apmeklēts pasākums, spēj nodrošināt skaņas uztveršanu.
Pēc pasākuma beigām, apmeklētājiem jāatstāj teritorija, ievērojot pasākuma teritorijā esošo darbinieku norādījumus. Pasākuma teritorijā maksimālais atļautais braukšanas ātrums ir 10km/h.
Pasākuma apmeklētājiem jāievēro Latvijas Republikā noteiktie Ceļu satiksmes noteikumi.
Pasākuma teritorijā aizliegts stāvēt transportlīdzekļiem ar iedarbinātu motoru ilgāk par piecām minūtēm, izņemot gadījumus, kad apmeklētājs vēlas atstāt pasākuma teritoriju un apkārtējo apstākļu dēļ ir spiests neievērot šo noteikumu.
Pasākuma norises laikā apmeklētājiem nav atļauts izmantot transportlīdzekļa ārējās apgaismes ierīces un skaņas signālu, izņemot gadījumus, kad tas nepieciešams Ceļu satiksmes drošībai un gadījumus pasākuma starplaikos, kad pasākuma Organizators ir aicinājis uz šādu rīcību.
Pasākuma laikā stingri aizliegts smēķēt, lietot alkoholu un narkotiskās vielas. Pasākuma teritorijā aizliegts piesārņot apkārtējo vidi, aiz sevis atstājot ēdiena fasējumu vai citus sadzīves gružus.
Pasākuma laikā aizliegts filmēt, fotografēt vai publiski izplatīt filmas saturu.
Pasākuma organizators patur tiesības atcelt pasākumu gadījumā, ja uz pasākumu biļetes nav iegādājies minimālais skatītāju skaits.
Vietu un biļešu skaits vienā pasākumā ir ierobežots.
Teritorija transporta iebraukšanai tiek atvērta stundu pirms pasākuma.
Ārkārtējas situācijas gadījumā, apmeklētājam jāpamet pasākuma teritorija, ievērojot pasākuma teritorijā esošo koordinatoru norādījumi. Nepārvaramas varas gadījumā pasākums tiks pārtraukts, par to apmeklētājus brīdinot FM radio diapazonā 87,6 megahercu frekvencē.
Pasākuma Organizators pieļauj biļešu atmaksu tikai gadījumā, ja pasākums nav noticis vai ir atcelts.
Manhetenas starptautiskais īsfilmu festivāls 2022 - 30.09.
Manhetenas starptautiskais īsfilmu festivāls 2022 - 01.10.
Manhetenas starptautiskais īsfilmu festivāls 2022 - 02.10., plkst. 12.30
Seko līdzi Aulas jaunumiem
Visi Mūzika Sports Festivāli Humors Online Ģimenei Aktīvā atpūta Kursi Video kursi
Privātuma politika Biļešu iegādes noteikumi Kontakti un rekvizīti Par mums Pasākumu arhīvs
© 2022 Aula Events SIA. Visas tiesības aizsargātas. Mājaslapa: Graftik